Sondagoggend: 17 April 2016 - Weather Forecasting for South Africa
Sondagoggend: 17 April 2016
​Goeie môre almal: Hallo Kenya: Most the country has enough moisture for showers and thundershowers later today. The areas with green already have some showers and an odd thunderstorm. I would like to see more than an average spread of rain later today..
Tropiese sikloon Fantala is redelik naby aan die noord-punt van Madagaskar en is nou 'n intense storm met 'n duidelike oog. Die model skuif die sikloon effe verder wes oor die volgende 24 uur maar daarna begin die ou weer oos uitwyk en verswak. OP die stadium is daar nie 'n aanduiding dat die tropiese sikloon in die kanaal sal inbeweeg nie.
Daar het 'n swak bolugtrog wes van die land ontwikkel en as ek swak dan is die wolke wat inbeweeg oor die suid-westelike dele van die land nie swak nie, net hoog en middel vlak wolke en ek kan geen noemenswaardige reën sien in die reënmeters oor die suid-wes Kaap nie. Daar is nie veel van 'n oppervlakte koue nie, dus is daar een element weg in aksie om te help om reën te ,,maak' sonder 'n lekker aanslag aan die oppervlakte is die kanse en verspreiding van reën baie skraal. Die model uitsette van reën kan my nie oortuig dat daar baie reën kan val nie, daarvoor is die stelsels na my beste wete nie sterk genoeg nie. As ek dit sê moet dit nou nie vertolk word dat daar glad geen kans is nie, al wat ek sê is die verspreiding van reën sal beperk wees en dan is die beste kans hoog teen die berge. Oor die res van die binneland is daar kolle vog en ek het 'n vermoede dat die wolke soos gistermiddag weer oos kan skuif, met een of twee baie enkele kolle wat dalk 'n paar druppels kan kry.
Die Leeu span het weer ge-brul gisteraand, netjies manne… Ek sien daar is 'n hele paar manne van die WP wat die skeidsregter wil help met reëls en die toepassing daarvan, wel dit gaan hulle nog baie meer wedstryde kos, help nie, oor die algemeen dink ek die skeidsregter het redelik goed geblaas. Daar sal sekerlik manne en dames wees van die WP wat nie sal saamstem nie, ja ons almal dink ons weet of ons het dit of dat gesien, onthou net elkeen mag maar sy sê-sê. (Ek is diep binne my 'n WP man, maar die jaar se Leeu span brul regtig hard en duidelik……)